Exqrch/javanese-Komodo-pixelgpt huggingface dataset:
Gunung Tanggamus gadhah dhuwur kirang langkung 2.100 mèter saking nginggil toya laut ingkang mapan wonten ing provinsi Lampung, mliginipun ing Kabupatèn Tanggamus, ingkang minangka kabupatèn ingkang kasil mekar saking Kabupatèn Lampung Selatan, lan dipunsebat kabupatèn Tanggamus amargi wonten gunung Tanggamus ing kabupatèn punika
Sesawangan ingkang katingal ing Gunung Tanggamus punika éndah sanget
Saking salah setungga gigiring gunung saged dipuntingali kaendahaning Lempongan Semangka, ingkang kalebet lempongan ingkang paling ageng saha paling jero ing Lampung
Saking mriki saged katingal kapal-kapal warigaluh ingkang nembé nglaut saha kapal super tanker (kapal raksasa) ingkang ngangkud lenga bumi ingkang nembé lego jangkar
Wonten ing gunung Tanggamus punika wonten ugi papan ingkang dipunremeni déning para pendaki ingkang dipunwastani "basecamp sonokeling"
Basecamp punika mapan wonten ing dhueur 700 mèter dpl ingkang mapan wonten ing alas sonokeling, ingkang isinipun las inggih wit-witan ingkang dipuntandur déning Dinas Kehutanan Provinsi Lampung 45 taun kepengker
Ing papan punika, para pendaki saged nggelar perkemahan
Manawi badhé dhateng papan punika caket sanget, namung betahaken wekdal 2 jam saking awalipun ndhaki
Ing sikiling gunung Tanggamus wonten tigang kacamatan ingkang sami ngiteri, inggih punika Kotaagung, Gisting, saha Ulubelu
Ing gigiring gunung, mapan kacamatan Ulubelum ingkang ngewrat sumber eneergi panas bumi ingkang dèrèng dipunkelola déning pamaréntah laladan
Nanging ing sak gigiring gunung kasebat sampun dipuntanduri wit kopi minangka perkebunan rakyat amargi wit-witan ingkang ageng sampun sami ical
Ingkang dados daya tarik sanèsipun saking gunung Tanggamus punika inggih amargi pucukipun mesti dipuntutupi kabut ingkang gadhah simpenan ingkang boten dipungadhahi gunung sanès, inggih punika kanthi wontenipun hutan lumut
Hutan lumut punika mapan wonten ing pucuking gunung, lan dados daya tarik piyambak kanggé para pendaki
Ing kawasan pucuking Tanggamus ugi saged kapanggih tuwuhan khas hutan hujan tropis, kados ta meranti, kruing, balau, rotan, saha pakis hutan ingkang rengket sanget tanduranipun
Ing alas sakitering gunung Tanggamus ugi saged kaprungu swantenipun kethèk-kethèk saha siamang ingkang saut-sautan guneman ing alas wau
Jalur dhaki dhateng Gunung Tanggamus wonten tiga, inggih punika, jalur normal saking gisting, jalur kobra ingkang dipunwiwiti saking watu keramat, ingkang betahaken wekdal 6 jam saking jalur dhaki punika, saha jalur énggal ingkang dipundamel déning Gamaspi Wanantra ingkang dipunwiwiti saking kutha Agung ingkang dangunipun ndhaki inggih kirang langkung 10 jam, lan dèrèng wonten ingkang ndhaki medal jalur punika malih kejawi tim kaebat
Jalur dhaki ingkang umum dipunlangkungi inggih saking Désa Tanggamus
Désa punika persis wonten ing sikiling gunung ingkang ngewrat kathah cariyos mistis
Désa Tanggamus mlebet ing wewengkon kacamatan Gisting
Manawi badhé tumuju ing désa punika kedah nitih ojek saking Pasar Gisting
Manawi badhé ndhaki dhateng pucukipun gunung Tanggamus boten saged sak wekdal-wekdal
Déné wekdal ingkang paling pas kanggé ndhaki ing pucuk gunung inggih ing siyang, amargi manawi ndhaki enjing napa sonten langkung ageng resikonipun amargi pucuk gunung Tanggamus ingkang mesti ketutup kabut kandel.
Universitas Barcelona Universitas Barcelona (basa Katalan: "Universitat de Barcelona"; basa Spanyol: "Universidad de Barcelona", kasingkat UB) ya iku siji universitas swasta ing Barcelona, Spanyol
Universitas ini diadhekake wiwit taun 1450 déning Alphonse kang Dermawan
Kaperang dadi 18 fakultas, lan ing taun ajaran 2004-2005 universitas iki duwé 63.771 mahasiswa.
Universitas Bologna Universitas Bologna (Italia: "Alma Mater Studiorum Università di Bologna") ya iku siji universitas tuwa dhéwé ana ing Éropah lan Italia
Universitas iki pernahé ana ing Bologna, Italia
Diadhekake ing taun 1088
Universitas ini duwé 13 musiyum
Universitas ini uga duwé jumlah pelajar 95.771 mahasiswa ana ing taun 2006
Perang Salib Kaping Papat Perang Salib Kaping Papat iku siji perang kang dilakoni antara taun (1202-1204)
Wiwitane perang iki duwé tujuan ngrebut Yerusalem saka wong mu Muslim asaka invasi lumantar Mesir
Sawalike nalika sasi April 1204, Wadya Salib saka Éropah Kulon nyerang lan nguwasani Kristen (Ortodoks Timur) kutha Konstantinopel, kutha krajan Kamaharajan Bizantium
Kadadean iki kang gawé pecahe agama antarané Greja Ortodoks Timur lan Grja Katulik Roma
Sawisé Perang Salib Katelu (1189-1192), Yerusalem dikuwasani wangsa Ayyubiyah, kang mrentah kabèh syiria lan Mesir, nanging ora kutha kang ana ing sapinggire pasisir kang isih dikuwasani déning wadya Salib Karajan Yerusalem, punjere ana ing Acre
Perang Salib Katelu uga ngadegaké krajan ing Siprus
Paus Innosensius III dadi Paus ing tun 1198, lan ujuk-ujuk perang salib dadi tujuwane awake.WOng-wong kang mangkat ing Perang Salib saka Venesia nalika Oktober 1202 saka Prancis
Ana uga papan liya kang dikirimi wadya, kaya ta Flanders lan Montferrat
Golongan kang misuswur liyané saka Kamaharajan Romawi Suci, kagolong wong-wong pimpinane Biskop Martin saka Pairis and Biskop Conrad saka Halberstadt, bareng-bareng dadi siji karo wadya lan warigaluh Venesia kang dipanggedhèni déning Enrico Dandolo doge
Perjanjian duwé teges Paus Innosensius, kanthi dudutan ora diolehake nyerang nagara-nagara wong Kristen.
Musiyum Ullèn Sentalu Musiyum Ullèn Sentalu, inggih punika salah satunggaling musiyum wonten ing tlatah Yogyakarta ingkang dumunung wonten ing Pakem, Kaliurang (pérangan lèr kutha Yogyakarta)
Museum punika nedahaken babagan budaya saha kauripanipun putri utawi wanita Karaton Yogyakarta kaliyan koléksi manéka jinis motif bathik (gaya Yogyakarta punapa ugi gaya Surakarta)
Museum punika ugi nedahaken tokoh raja-raja (Sultan) wonten ing karaton Yogyakarta sarta sadaya permaisurinipun kanthi manéka jinis ageman ingkang dipun-ginakaken wonten ing saben dintenipun.
Nama Ullèn Sentalu minangka cekakan saking basa Jawa "ULating bLÉNcong SEjatiNé TAtaraning LUmaku" ingkang gadhah teges inggih punika “cahyaning lampu blencong minangka pitedah dhuamteng manungsa kanggé lumampah wonten ing pagesangan”
Filsafat punika dipunpendhet saking sawijining "lampu lisah" ingkang dipun-ginakaken wonten ing paméntasan wayang kulit (blencong) ingkang minangka cahya utawi sunar ingkang maringi pepadhang kanggé ngarahaken lumampahing pagesangan punika
Wonten ing Museum Ullen Sentalu, saged dipunmangertosi, kados pundi para leluhur tiyang Jawi ndamel Batik ingkang gadhah teges saha makna ingkang luhur wonten ing saben motif utawi corakipun
Wonten ugi manéka sajarah babgan kabudayan Jawa Kuna kanthi sadaya adat-istiadat saha peraturanipun
Kaanan musiyum ingkang dipunyasa kanthi saé, saged damel raosipun manah para pangunjung musiyum kabekta wonten ing jaman Jawa Kuna ingkang édi saha péni.
Musiyum Pusat TNI AD Dharma Wiratama Museum Pusat TNI AD "Dharma Wiratama" inggih punika musiyum mligi ingkang gadhah koléksi babagan peranipun TNI AD wonten ing perjuangan Indonésia.
Yasan "Museum Pusat TNI AD Dharma Wiratama" dipundhirikaken déning Pamaréntah Indhiya Nèderlan nalika taun 1900 saha dipun-ginakaken minganka papan kanggé para punggawa utawi administratur pakebonan Walanda wonten ing laladan Jawa Tengah saha Yogyakarta
Taun 1942 dipundadosaken minangka markas Wadya Jepang wonten ing laladan Yogyakarta (Syudokan)
Nalika jaman kamardikan dipundadosaken markas tertinggi Wadya Keamanan Rakyat (TKR), hal mau dipuntegesaken bilih dipun-ginakaken minangka markas Panglima Besar Wadya Keamanan Rakyat ingkang nalika punika inggih Jenderal Soedirman saha minangka papan kanggé Kepala Staf Letjen
Urip Sumoharjo kanggéé nyungsun Wadya Keamanan Rakyat salajengipun dipundadosaken Markas Korem 072/Pamungkas
Gagasan pambangunan "Museum TNI AD" punika kawiwitan wonten ing lingkungan Sajarah Militer AD (SMAD) ingkang gadhah rencana kanggé yasa sawijining musiyumingkang badhé dipun-ginakaken nyimpen barang-barang koléksi perjuangan TNI AD
Kanthi pertimbangan bilih "musiyum TNI AD" gadhah tugas, fungsi sarta peranan minangka péranganing Dinas Sajarah Militer Angkatan Darat (DISJARAHAD) kanthi sasaran mawarisaken aji-aji kejuangan para pahlawan, mliginipun para TNI
Lajeng Sajarah Militer Angkatan Darat njalin kerjasama kaliyan parintis "Monumen Setengah Abad Kebangkitan Nasional"
Hal mau dipunpangéstoni déning Sri Sultan Hamengkubuwana IX kanthi dipunanjuraken supados migunakaken sapérangan lemah komplek Ndalem Brontokusuman 24 (ingkang salajengipun dipunsebut Museum Perjuangan Yogyakarta)
Museum jumeneng nalika tangggal 8 September 1959 saha dipunremikaken déning Kasad kanthi Surat Dudutan No
Nalika tanggal 17 Juni 1968 lokasi musiyum punika dipunpindahaken wonten ing tilas dalem resmi Pangsar Jenderal Soedirman wonten ing Jl
Bintaran Wétan no 3, Yogyakarta
Lajeng gayut kaliyan kemajuan perjuangan TNI AD ingkang kedah dipunabadikaken wonten ing musiyum, saéngga papan mau langkung dipunfungsikaken minangka Museum Sasmitaloka Panglima Besar (Pangsar) Jenderal Sudirman
déné gedung énggal ingkang dipunrencanakaken minangka Museum Pusat TNI AD inggih punika tilas "Benteng Vredeburg" wonten ing Jl
Nanging amargi Benteng Vredeburg dipunsawang langkung trep dipunkelola déning Depdikbud, saéngga pilihan ingkang pungkasan dipunpilih "Gedung Markas Korem 072/Pamungkas" wonten ing Jl
Pangginaan gedung punika dipunmaksudaken kanggé nglestantunaken aji-aji sajarah ingkang kakandhut wonten ing gedung mau
Sabibaripun pikantuk persetujuan Kasad, lajeng dipunwedalaken surat dhawuh dhumateng Pangdam VII/Diponegoro supados nyerahaken gedung mau kanggé dipunmanfaataken dados "Museum Pusat TNI AD"
Adhedhasar Surat Dudutan Kasad No
Skep/547A/l/1982, tanggal 17 Juli 1982 musiyum punjer TNI AD dipunsahaken
Lajeng nalika tanggal 30 Agustus 1982 dipunresmikaken déning Kepala Staf TNI-AD Jendera Poniman kanthi nama Museum Pusat TNI AD "Dharma Wiratama"
"Dharma Wiratama" ingkang ateges pangabdian luhur ingkang sampun dipunsumbangaken déning para prajurit TNI AD wonten ing babagan Hankam wujud senjata punapa déné amal baktinipun wonten ing babagan non Hankam dhumateng nagara
Koléksi musiyum gegayutan caket kaliyan perjuangan bangsa Indonésia
Koléksi musiyum dipunpameraken wonten ing 21 ruwang saha halaman ngajeng musiyum.
Halaman Ngajeng Wonten ing halaman ngajeng wonten kalih Tank Stuart damelan Amérika kanthi kaliber 37mm
Wonten ing sisih kilén wonten Meriam Bofors (Meriam Gunung) damelan Swèdhen taun 1901 kanthi kaliber 7,5 cm
Kanggé ngajeng lawang mlebet ruwang pangenalan wonten ugi kalih meriam ingkang kaliber 37mm damelan Amérika saha kaliber 75mm damelan Jepang
Museum punika wonten ugi bunker utawi ruwang ngandhap lemah ingkang mapan iong wingking aula
Ruang Pengantar Dumunung ing bagééyan tengah ngajeng gedung utama minangka ruwang pengantar para pengunjung kanggé mangertosi aji saha teges perjuangan sarta pengabdian para pahlawan saha pejuang nalika ngrebat, ngisi, saha njagi kamardikan kasajarahan Museum Pusat TNI AD "Dharma Wiratama"
Koléksi ingkang dipunpameraken kronologis sajarah perlawanan dhumateng para panjajah
Kajawi punika wonten ugi prasasti kepyakan saha foto para mantan Kasad
Ruang Jenderal Sudirman Ruang punika kafungsikakan minangka ruwang makarya Jenderal Soedirman nalika njabat Panglima Besar
Koléksi ingkang dipunpameraken méja makarya, telepon, rute gerilya, kursi tamu saking rotan, dasaha foto setengah badan
Urip Sumoharjo Fungsi wonten ing ruwang punika minangka ruwang makarya
Koléksi ingkang dipunpameraken kursi tamu, telepon, méja makarya, saha foto setengah badan
Ruang Palagan Wonten ing ruwang punika dipunpameraken koléksi senjata aktif, piranti perlengkapan, pakaian pejuang, seragam wadya PETA saha Wadya Keamanan Rakyat sarta lukisan
Wonten ugi kronologi 8 palagan ageng ing Indonésia inggih punika: a
Palagan Medan ("Pertempuran Medan Area") b
Palagan Palembang ("Pertempuran 5 hari 5 malam") c
Palagan Bandung ("Bandung Lautan Api") d
Palagan Semarang ("Pertempuran Lima Hari") e
Palagan Surabaya ("Pertempuran Surabaya") g
Palagan Bali ("Puputan Margarana") h
Senjata Modal Perjuangan Maneka jinis senjata dipunpameraken wonten ing ruwang punika
Senjata api utawi senjata tajam
Ruang Dapur Umum Koléksi nggambaraken dhapur tradhisional rumah rakyat ingkang kadamel saking pring saha payon rumbia ingkang gadhah fungis wonten ing perjuangan
Ruang Piranti Hubung dan Piranti Keséhatan Koléksi pirantos hubung wujud radhio pemancar saha radhio penerima
Déné pirantos keséhatan awujud piranti operasi kanggé ngrawat prajurit ingkang sakit nalika paprangan
Ruang Perang Kemerdekaan Ruang Perang Kamardikan kapérang dados tigangruang
Wonten Ruang punika kagambaraken dharma bakti Angkatan Darat nalika njagi nagara kesatuan Indonésia.
Asem malat Asam malat (malic acid) ya iku asem dikarboksilat kang mènèhi rasa kecut lan getir sajeroning sapérangan woh kaya ta apel ijo lan anggur
Asam malat uga bisa dicampur karo manéka perasa panganan kanggo mènèhi manéka jinis sènsasi rasa
Dat iki uga mainaké peran sajeroning pambentukan adenosin trifosfat (ATP)
Woh-wohan liya kang uga bisa ngandhung asem malat ing antarané ya iku nanas, aprikot, gooseberry, raspberry, ceri, lan lémon
Asam malat bisa disintèsis sajeroning jero awaké manungsa lumantar siklus asem sitrat kanggo ngundhakaké metabolisme ènergi
Tanpa asem malat, siklus mau ora bisa lumaku kanthi lancar saéngga prodhuksi ènèrgi awak uga bakal mandheg
Asam malat uga duwé mupangat kanggo wong kang duwé lelara fibromyalgia, salah sijiné kaanan kang nyebapaké nyeri otot, nyeri sendhi lan cendhèké tingkat ènèrgi
Asam malat mainaké peran wigati sajeroning otot kanthi sekabèhané, ngurangi keselé otot lan ngundhakaké ènèrgi awak
Dat iki uga duwé fungsi ngurangi tosisitas ing jero awak kang bisa nyebapaké lelara ati lan gangguan utek kanthi cara ngiket logam kang ngandhut racun ing jero awak
Saliyané iku, asem malat mbantu njaga kulit tetep séhat lan enom, uga mbantu njaga karesikané cangkem
Asam malat bisa katemokaké uga ing sapérangan prodhuk kaya ta ombènan kang mawa karbonisasi, prodhuk susu kang diasemaké, woh kalèng, prodhuk roti, sarta prodhuk perawatan mèdhis lan pribadi
Asam malat tinemu ing taun 1785 déning Carl Wilhelm Scheele ing èksperimèné karo jus apel
Tembung malat asalé saka basa Latin ya iku "malum" kang artiné apel
Jeneng asem malat pisanan diusulaké ing taun 1789
Asam malat kerep digunakaké ing jero panganan, kususé permèn supaya rasané dadi kecut utawa pait
Anggur (wine) uga diwènèhi tambahan asem malat kanggo mènèhi rasa kecut
Asam malat kerep digunakaké déning dhokter untu kanggo ngresiki enamel untu sadurungé dibor lan ditambal
Asam malat yiku sajinis asem karbosilat
Jinis asem iki duwé ranté senyawa dhasar kang nyakup atom karbon kaiket karo roncèn dhobel atom oksigèn sarta senyawa hidroksida
Asam malat wujud senyawa organik kang duwé rumus kimia HO2CCH2CHOHCO2H
Wong meteng lan nyusoni
Éndhani asem malat nalika ngandhut lan nyusoni
Sanajan durung ana informasi babagan èfèk samping asem malat kanggoné wong ngandhut lan nyusoni, nanging luwih becik ngèndhani suplemèn asem malat
Éndhani asem malat yèn duwé tekanan getih cendhèk.
Asam malat bisa ngurangi tekanan getih
Yèn duwé tekanan getih cendhèk utawa ngombé obat kanggo ngontrol tekanan getik, mula kaprayogakaké supaya konsultasi karo ahliné kaséhatan sadurungé ngombé suplemèn asem malat.
Lelara Parkinson Lelara Parkinson (Inggris: "paralysis agitans, Parkinson disease") inggih punika lelara degeneratif syaraf ingkang sepindha pinanggih ing taun 1817 ("An Essay on the Shaking Palsy") déning Dr
James Parkinson kanthi wontenipun tremor nalika kèndel kéwedan kanggé milai obah saha kakuwatan otot
Tebih ing saklebeting utek wonten laladan ingkang dipunwastani ganglia basalis
Manawi utek ndhawuhi kagiyatan (mliginipun ngangkat lengen), pramila sèl-sèl saraf ing lebeting ganglia basalis mbiyantu ngalusaken obah kasebat saha ngatur éwahing sikap sarira
Ganglia basalis ngolah sinyal saha nganteraken warta ing talamus, ingkang badhé nyampekaken warta kang sampun dipunolah ing korteks utek besar
Sedayanipun sinyal mau dipunanteraken déning bahan kimia neurotransmiter minangka impuls listrik ing sakpanjangipun dalan saraf saha antawisipun saraf-saraf
Neurotransmiter ingkang utami ing ganglia basalis inggih punika dopamin
Wonten ing lelara Parkinson, sèl-sèl saraf ing ganglia basalis ngalami kamundhuran saéngga pambentukan dopamin kirang saha gegayutan kaliyan sèl saraf saha otot sanèsipun ugi langkung sakedhik
Lelara punika cenderung turun temurun, nanging boten mesthi faktor genetik dados jalaran utamanipun.
Trinity College, Dublin Universitas Dublin (jeneng Irlandia: "Ollscoil Átha Cliath") ya iku universitas nagari kang ana ing Républik Irlandia kang pernahé ana ing kutha Dublin
Universitas iki ya iku universitas tuwa dhéwé ana ing donya kang sampun ngadhek wiwit taun 1592, lan bareng Universitas Oxford lan Universitas Cambridge kerep mau kados "ibu saka universitas ing donya"
Universitas Dublin saprene ana ing posisi kaping-43 rangking donya lan rangking kaping-13 ing Éropah.
Universitas Edinburgh Universitas Edinburgh ya iku universitas publik kang ana ing kutha Edinburgh, kutha krajan Sekotlan
Universitas iki diadegaké ing taun 1583
Universitas iki nèmpèl karo Kutha Edinburgh
Akèh yasan sing ana ing Kutha tuwa Edinburgh iku yasan universitas
Edinburgh tiap taun nampa kurang luwih 47.000 pendaftar, sak hingga dadi universitas paling populer kaping tiga ing Britania Raya adhédasar jumlah pendaftar
Seleksi mlebete uga kompetitif; adhédasar seleksi sak derenge , kemungkinan mlebete ya iku satunggal kursi per kalih welas pendaftar
Universitas iki kaanggep minangka salah sawijining universitas paling prestisius ing donya
Universitas iki ya iku universitas paling apik kaping-6 ing Éropah adhédasar 2011 QS, paling apik kaping-7 ing Éropah adhédasar Times Higher Education Ranking, lan paling apik kaping-21 ing donya adhédasar 2012 QS rankings
Pawiyatan Luhur ing Éropah
Loro Bonyo Loro Blonyo ya iku patung utawa bonéka kang wujudé mantèn sakpasang
Patung temantén Jawa kang lungguh simpuh lan nggunakaké busana basahan, ya iku busana mantén kraton
Mantén jaler nggunakaké kain dawa kang diwastani dodot lan makutha, tanpa ngginakaké klambi
Mantén èstri nggunakaké busana kang padha nanging tanpa makutha lan pérangan dhuwuré digubet kemben lan mantén kaloron nggunakaké perhiasan
Miturut dhosèn arkéologi Universitas Gadjah Mada Djoko Dwiyanto, Loro Blonyo iku pralambang saka pengarep-arep
Wong wadon ana ing kono ya iku Dewi Sri, Dewi Kesuburan lan kemakmuran
Ana ing prosès inkulturasi, patung dewi Sri nemu pacangané
Pasisirsé kang dadi mantèn jaler ya iku Déwa Wisnu
Nanging, ana ing njaba agama Hindhu mau, dhèwèké kaloron namung diwastani pacangan temantèn
Dadi patung temantèn loro amarga saka kaloron ngasilaké kasuburan utawa katurunan
Miturut sujarahé, loro bonyo wis ana wiwit jaman Sultan Agung mimpin ing Karajan Mataram taun 1476
Pawujudan Hinduisme iku banjur dimodifikasi supaya luwih universal, saka Dewi Sri menyang patung temantèn loro
Wujud patung bisa dijelasake ing struktur telung pérangan
Pérangan kapisan ana sisih dhuwur ya iku sirah, pérangan tengah ya iku awak kelebu tangan, déné pérangan ngisor ya iku sikil loro
Patung loro blonyo jaler pérangan dhuwur nggunakaké asesoris wujud tutup sirah, kang diwastani kuluk kanigara wernane ireng kombinasi garis kuning
Kuluk sing dianggo pancen asli kuluk sing padha karo asline, dudu pérangan saka kayu kang direka karo warna cat
Wujud cambang rapi lan rambut warna ireng lurus nggelung lan nganggo konde warna kaya mas kang kagawe saka tembaga
Mripat sayu lan mandeng lurus mengarep sirah tegak
Alis katon kandel warna ireng melengkung manut wujud mripat
Irunge mbongkok sumendhe, ora mancung nanging ya ora pesek, déné lambene tipis nganggo gincu abang
Gulune nggunakaké kalung asli kaya rantai cilik wernane arep padha mas lan dijangkepi mendalion kang dhawaa tekan weteng
Pérangan tengah katon ana ing wujud tangan karo sikep ngapurancang, ing ugel-ugel tangan ana gelang warna mas
Pérangan tengah awak katon jangkepe busana kaya setagen kang dianggo, pucuke wernane warna-warna ada abang tuwa, jambon, ijo lan putih
Kanggo ngencengake lan nambah endahe stagen dianggokake sabuk kang wernane kuning mas-masan, kombinasi soklat nom lan putih kang motife geometris cilik-cilik
Ing bangkekan ana keris werane soklat, cekelan utawa wadhah kerise digawé saka kayu jati
Keris warangkanya dudu saka bahan kayu kang padha karo patung nanging asli keris kang disisipake ing jerone
Pérangan ngisor patung katon ing wujud lan sikep sikil
posisi lungguh sila telapak lan driji-driji katon.
Kebaya kang dianggo motif bathik kawung (parang rusak) wernane soklat nom kang dijangkepi warna mas-masan
Wujud patung loro blonyo wadon pérangan dhuwur katon ing mripat sayu lan posisiné rada ndingkluk
Alis ireng kandel semono uga karo garis mripat pérangan dhuwur wernane ireng
Ing bathuk ana rerenggan paes warna ijo
Rambute gelungan dijangkepi makutha ing pérangan dhuwure, nganggo cundhuk mentul wernane mas-masan kang kagawe saka kuningan utawa-tembaga
Ana ing kuping nganggo subang bunder kang diteplekake karo warna mas-masan lan putih (permata)
Gulu nganggo kalung rante dominan warna mas lan bandule gedhé mundhak kang hiasane cilik-cilik, katon éndah lan mewah
Struktur wujud pérangan tengah katon sikep telapak tangan kang nemplek pupu, salah sijiné sikep kurmat kang dilakokake wong wadon Jawa racaké
Tangan kaloron nganggo gelang asli warna mas
Bagiyan dhadha nganggo kemben kang wernane ijo, kuning, abang lan mas-masan kanggo nyengkkuyung motif pecahan kawung
Bagiyan weteng nganggo stagen kang wernane ijo lan kontur ornamen warna mas-asan
Wetenge dijangkepi sabuk warna mas ing tengahe ana asesoris kang wujudé bunder ser karo ornamen wernane putih pérak
Bagiyan ngisor katon sikil sikepe timpuh lan katon telapak lan driji sikil tengen lan sikil kiwa
Kebaya kang dianggo motife kawung kang wernane soklat nom kombinasi warna mas-masan
Pisanane loro blonyo mung dianggo mawi pramlambang saka dewi pari lan pralambang kasuburan
Kasuburan tegesé kasuburan ing pertanian lan uga kasuburan ing rumah tangga
Masarakat Jawa precaya patung loro blonyo nggawa kasuburan, kaharmonisan rumah tangga kanggo omah sing duwé patung mau
makna pralambang kang dikandut déning patung temanten mau jero sanget kanggo wong Jawa
Anggoné ndelehake patung loro blonyo ya iku ing sentong tengah omah joglo
Patung manten èstri ana ing sisih kiwa, lan patung manten jaler ng sisih tengen
Nanging kanggo pralambang temanten kang luwih dhuwur kedudukane manten èstri luwih dhuwur derajate, anak raja contoné anggoné nyelehake diwalik.
Waggonbau Görlitz Waggonbau Görlitz iku sawijining firma sing wis nggawé lokomotif lan gerbong sepur wiwit taun 1849
Firma iki misuwur déné gerbong tingkat loro sing wis diprodhuksi ing kutha Görlitz, Jerman wiwit taun 1935
Pabrik-pabriké Görlitz wis didol marang Bombardier Transportation ing taun 1998
Mula wiwit taun iku dadi ndarbèni mèrek "Bombardier Double-deck Coach"
Asal mula bebukané pabrik iki diwiwiti déning Johann Christoph Lüders
Dhèwèké iku juru nggawé sadel jaran lan mbukak bèngkèl ing tanggal 5 Juni 1828 ing Görlitz ing Obermarkt
Sataun sawisé iku, ing sasi April 1829, dhèwèké pindhah menyang Langengasse lan wiwit nggawé kréta
Bisnisé suksès mula sawisé sawatara taun banjur pindhah menyang Demianiplatz ing taun 1849
Nalika iku ana tènder umum saka pamaréntah kutha Görlitz sing mbutuhaké gerbong barang rong iji kanggo ngurusi pakaryan alas urusané Dines Wana ing Görlitzer Heide
Tènder iki dimenangaké déning Johann Christoph Lüders lan Conrad Schiedt ing tanggal 19 Oktober 1849
Conrad Schiedt nalika iku ndarbèrni sawijining bèngkèl logam ing Büttnergasse sing bisa mrodhuksi onderdil wesi gerbong-gerbong kayu
Lüders banjur mindhahaké pabrik gerbongé menyang Brunnenstrasse ing taun sing padha
Pabrik gerbong iki banjur lestari olèhé tumuwuh sajeroning jaman èkspansi transportasi ril ing Jerman lan Uni Béya Jerman
Ing taun 1852 dhèwèké
Bisa ngasilaké 81 gerbong lan ngaryakaké 205 karyawan saka sangang jinis katrampilan
Dhèwèké nuju sawatara gedhong ing Brunnenstrasse lan ngedegaké pabrik mawa panempa setum (uwab) ing taun 1853
Prastawa iki nandhani wiwité produksi industrial
Cacahé karyawan dadi tumuwuh nganti 500 ing taun 1862